REGOLAMENT TAL-KUMMISSJONI (KE) Nru 1065/2009
tal-5 ta' Novembru 2009
li jistabilixxi miżuri speċjali li għandhom x'jaqsmu mal-għajnuna għall-ħżin privat tal-laħam tal-majjal stabbilit mir-Regolament (KE) Nru 1278/2008
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1),
Wara li kkunsidrat ir-Regolament tal-Kummissjoni (KE) Nru 826/2008 tal-20 ta' Awwissu 2008 li jipprovdi regoli komuni għall-għotja ta’ għajnuna għall-ħażna privata ta’ ċerti prodotti agrikoli (2), u b'mod partikolari Artikolu 23(3) tiegħu,
Billi:
(1)
Eżami tas-sitwazzjoni indika li hemm ir-riskju li jkun hemm għadd eċċessivament kbir ta' applikazzjonijiet għall-iskema ta' għajnuna għall-ħżin privat tal-laħam tal-majjal li ġiet introdotta mir-Regolament tal-Kummissjoni (KE) Nru 1278/2008 tat-17 ta' Diċembru 2008 li jadotta miżuri għall-appoġġ ta' emerġenza għas-suq tal-majjal fil-forma ta’ għajnuna għall-ħżin privat fl-Irlanda (3).
(2)
Għalhekk, jeħtieġ li tiġi sospiża l-applikazzjoni tal-iskema stabbilita mir-Regolament (KE) Nru 1278/2008 u jiġu miċħuda l-applikazzjonijiet inkwistjoni.
(3)
Sabiex tiġi evitata l-ispekulazzjoni, ir-Regolament għandu jidħol fis-seħħ fil-jum wara dak tal-pubblikazzjoni tiegħu,
ADOTTAT DAN IR-REGOLAMENT:
Artikolu 1
1. L-applikazzjoni tar-Regolament (KE) Nru 1278/2008 hija b’dan sospiża għall-perjodu mit-8 ta’ Novembru 2009 sat-13 ta’ Novembru 2009. L-applikazzjonijiet għall-konklużjoni tal-kuntratti ippreżentati matul dan il-perjodu ma għandhomx jintlaqgħu.
2. L-applikazzjonijiet ippreżentati mit-3 ta’ Novembru 2009, li l-aċċettazzjoni tagħhom tkun ġiet deċiża matul il-perjodu msemmi fl-ewwel paragrafu, huma b'dan miċħuda.
Artikolu 2
Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-5 ta’ Novembru 2009.